
Kada ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, kaže da je razlika između učenjaka i pobožnjaka kao razlika između mjeseca i zvijezda, da li se pod terminom “učenjak” podrazumijeva ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** i u ostalim oblastima?


* 
* 
* 
* 
* 
* 
* 

 

Razlika između učenjaka i pobožnjaka?
=====================================

 

U hadisu na koji ukazujete ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, ističe vrijednost pobožnjaka i učenjaka u islamskim znanostima, tim prije što bi poređenje između pobožnjaka i stručnjaka u drugim znanostima koje nisu usko vezane za vjeru bilo neprihvatljivo i nelogično. Komparacija je učinjena zbog istovjetnosti cilja koji imaju ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** i pobožnjak: približavanje Allahu, dželle šanuhu, s tim što  pobožnjak uglavnom preferira kvantitet ibadeta, a učenjak stremi kvalitetu, odazivajući se ajetu: **“…da bi vas iskušao ko će od vas ljepše raditi…”** (El-Mulk, 2.), a nije kazao: “…ko će od vas uraditi više dobrih djela.” Na osnovu ovog, ali i drugih hadisa imam Tirmizi naslovio je poglavlje: *Odlika pravnika nad pobožnjacima*. (Vidjeti: *Tuhfetul-ahvezi*, 7/420.)


Na kraju hadisa na koji se pozivate u pitanju stoji: *“…učenjaci su nasljednici Allahovih poslanika…”*, i to nedvosmisleno ukazuje da se radi o islamskim pravnicima i učenjacima, tim prije jer su vjerovjesnici u naslijeđe ostavili isključivo vjersko ***[znanje](https://pitajucene.com/search/znanj/questions/ "Pretraži pitanja o znanju")***. U jednom predanju koje prenosi Ibn Abbas, radijallahu anhu, stoji da je Poslanik, ﷺ, rekao sljedeće: *“Pravnik je teži šejtanu za zavesti od hiljadu pobožnjaka.”* Ali je predanje ništavno. (Vidjeti: *Daiful-džamia*, str. 581/3987.)


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


